టీమిండియా యువ క్రికెటర్లకు గిఫ్టుగా మహీంద్రా వాహనాలు..| BREAKING NEWS| నవతెలంగాణ|www.navatelangana.com
23 Jan,2021 04:30PM
హైదరాబాద్ : ఆస్ట్రేలియా గడ్డపై టీమిండియా చిరస్మరణీయమైన రీతిలో టెస్టు సిరీస్ గెలవడం తెలిసిందే. ఈ చారిత్రాత్మక విజయంలో యువ క్రికెటర్లు ముఖ్యభూమిక పోషించడం భారత క్రికెట్ భవిష్యత్తుపై మరిన్ని ఆశలు రేకెత్తిస్తోంది. సిరాజ్, సుందర్ వంటి కొత్త ఆటగాళ్లపై ప్రశంసల జల్లు కురుస్తోంది. తాజాగా మహీంద్రా వ్యాపార సామ్రాజ్య అధినేత ఆనంద్ మహీంద్రా భారత జట్టులోని ఆరుగురు యువ క్రికెటర్లకు నజరానా ప్రకటించారు. ఆస్ట్రేలియా పర్యటనలో తమ టెస్టు కెరీర్ ప్రారంభించిన మహ్మద్ సిరాజ్, వాషింగ్టన్ సుందర్, శార్దూల్ ఠాకూర్ (గతంలోనే అరంగేట్రం చేసినా గాయం కారణంగా సుదీర్ఘ విరామం వచ్చింది), శుభ్ మాన్ గిల్, నటరాజన్, నవదీప్ సైనీలకు మహీంద్రా థార్ ఎస్ యూవీలను ఇవ్వనున్నట్టు ఆనంద్ మహీంద్రా వెల్లడించారు. ఈ ఆరుగురు ఆటగాళ్లు ఆస్ట్రేలియా పర్యటన ద్వారా భవిష్యత్తుపై ఆశలు కల్పించారని కొనియాడారు.
అసాధ్యాలను సైతం సాధ్యం చేయొచ్చని భావితరాల వారు కలలు కనేలా ఈ యువ క్రికెటర్లు అమోఘంగా రాణించారని ఆనంద్ కితాబునిచ్చారు. వీళ్లు ఎన్నో అవాంతరాలను అధిగమించి జాతీయజట్టుకు ఎంపికయ్యారని, ప్రతికూల పరిస్థితుల్లో మైదానంలో వీరు రాణించిన విధానం జీవితంలోని అన్ని అంశాలకు అన్వయించుకోవచ్చని అభిప్రాయపడ్డారు. ఆస్ట్రేలియా టూర్ ద్వారా అంతర్జాతీయ టెస్టు క్రికెట్ కెరీర్ షురూ చేసిన వీరికి సరికొత్త మోడల్ థార్ వాహనాలను బహూకరిస్తుండడం వ్యక్తిగతంగా ఎంతో సంతోషం కలిగిస్తోందని పేర్కొన్నారు. ఈ ఖర్చంతా తానే భరిస్తున్నానని, కంపెనీకి ఈ వాహనాల ఖర్చుతో సంబంధం లేదని ఆనంద్ మహీంద్రా స్పష్టం చేశారు. యువత తమను తాము నమ్మేలా ప్రేరణ కలిగిస్తుందన్న ఉద్దేశంతోనే ఈ కానుకలు అందజేస్తున్నానని వివరించారు.
teamindia yuva cricketerlaku giftuga mahindra vaahanaalu..| BREAKING NEWS| navatelamgaana|www.navatelangana.com
23 Jan,2021 04:30PM
hyderabad : australia gaddapai teamindia chirasmaraneeyamaina reetilo testu siries gelavadam telisinde. ee chaaritraatmaka vijayamlo yuva cricketerlu mukhyabhoomika pooshinchadam bhaarata cricket bhavishyattupai marinni aasalu rekettistondi. siraj, sundar vanti kotta aatagaallapai prasamsala jallu kurustondi. taajaagaa mahindra vyapara samrajya adhinetha anand mahindra bhaarata jattulooni aaruguru yuva cricketerlaku najarana prakatinchaaru. australia paryatanalo tama testu kereer praarambhinchina mahmad siraj, vashington sundar, sardul taakuur (gtamlone arangetram chesina gaayam kaaranamgaa sudeergha viraamam vachindi), shubh man gill, natarajan, navadip saineelaku mahindra thar es yooveelanu ivvanunnattu anand mahindra velladinchaaru. ee aaruguru aatagaallu australia paryatana dwara bhavishyattupai aasalu kalpinchaarani koniyaadaaru.
asaadhyaalanu saitam saadhyam cheyochani bhaavitaraala vaaru kalalu kanela ee yuva cricketerlu amoghamgaa raaninchaarani anand kitaabunichaaru. veellu enno avaantaraalanu adhigaminchi jaateeyajattuku empikayyaarani, pratikuula paristhitullo maidaanamlo veeru raaninchina vidhaanam jeevitamlooni anni amsaalaku anvayinchukovachani abhipraayapaddaaru. australia tur dwara antarjaatiiya testu cricket kereer shuroo chesina veeriki sarikotta modal thar vaahanaalanu bahookaristundadam vyaktigatamgaa entho santosham kaligistondani perkonnaru. ee kharchanta taane bharistunnanani, kampeneeki ee vahanala kharchuto sambandham ledani anand mahindra spashtam chesaru. yuvata tamanu taamu nammela prerana kaligistundanna uddesamtone ee kaanukalu andajestunnanani vivarinchaaru.